Herman Lipp

Herman Lipp (ka Hermann Lipp; 18. oktoober 1906 Maidla vald, Virumaa – 28. detsember 1988) oli eesti agronoom, maavanem, kodu-uurija ja looduskaitsetegelane.Herman Lipp, "Album Academicum Universitatis Tartuensis 1918-1944" (vaadatud 23.02.2026)

Lipp lõpetas 1927. aastal Rakvere poeglaste gümnaasiumi. Lõpetas Allohvitseride kooli ja Sõjakooli jalaväe aspirantide kursuse 1928, lipnikuks ülendatud 1929. Ta õppis agronoomiat Tartu Ülikoolis 1929-33 (lõpetas 1938). Kuulus Üliõpilasseltsi Liivika.

Teenis 1928 1. Jalaväerügemendis, oli komandeeritud Allohvitseride kooli ja Sõjakooli.

Agronoomina töötas Herman Lipp Virumaal ja Järvamaal, Agronoomide Koja tegevliige. Oli Järva maanoorte vanem. Ta oli 1938–1940 Järvamaa abimaavanem ja 1941–1944 maavanem. Järvamaal organiseeris ta ka ühiskondliku põllutöökooli."Herman Lipp" (nekroloog), Nõukogude Õpetaja, nr 1, 7. jaanuar 1989, lk 4

Arreteeriti NKVD poolt oktoobris 1944 Türil. Viibis 1945–1954 vangilaagris Arhangelski oblastis, pärast vabastamist mais 1954 naasis Eestisse. Samast aastast töötas Lipp õpetajana Harjumaal Kosejõe Eriinternaatkoolis. Ühtlasi tegutses ta looduskaitsja ja kodu-uurijana, algatas Kose-Uuemõisa Koduloomuuseumi loomise ning juhtis Kose-Uuemõisa looduse suvekooli. Samuti oli ta mitmete artiklite ja õpikute autor ja kaasautor.

Herman Lipp oli Kosejõe kooli looduskaitsetööst kõneleva kirjanik Holger Puki raamatu "Kes tulistas?" peategelase, õpetaja Soakase prototüüp.Hardo Voll, "Mõnda Kosejõe Koolkodu eksisteerimise esimesest kahekümnest aastast", rmt: "Mälestusi Kosejõelt II", Kose-Uuemõisa: V. Saliste, 2008, lk 34

Maetud Metsakalmistule.kalmistud.ee

Tunnustus
Herman Lippu autasustati tööveterani medali, haridustöö eesrindlase ja suure looduskaitse rinnamärgiga ning mitmete diplomitega.

Viited

Välislingid
 Herman Lipp, "Album Academicum Universitatis Tartuensis 1918-1944"
 "Herman Lipp" (nekroloog), Nõukogude Õpetaja, nr 1, 7. jaanuar 1989, lk 4
 Aksel Mark, "Agronoom Herman Lipp surnud". Teataja, 11. märts 1989, nr 5, lk 8
 "Herman Lipp haige metskitsega 1960ndate alguses", foto ja postitus Kose Kihelkonna Muuseumi Facebooki-lehel, 13. mai 2021

Kategooria:Järva maavanemad
Kategooria:Agronoomide Koja liikmed
Kategooria:Eesti õpetajad
Kategooria:Eesti koduloolased
Kategooria:Eesti looduskaitsjad
Kategooria:1. Jalaväerügemendi koosseis
Kategooria:Tartu Ülikooli põllumajandusteaduskonna vilistlased
Kategooria:Üliõpilasselts Liivika liikmed
Kategooria:Eesti represseeritud isikud
Kategooria:Metsakalmistule maetud
Kategooria:Sündinud 1906
Kategooria:Surnud 1988